钦定古今图书集成/理学汇编/学行典/第025卷 > 皇极经世心易发微六 > 《小序》
## 钦定古今图书集成/理学汇编/学行典/第025卷 > 皇极经世心易发微六 > 《小序》

经世之数，四象互变，遂成十六位四而四也。位虽有
十六，然考其所以不同，只有七数而已。故物分七等，
人分七品，自一至兆而极。兆人，圣君，亿人，贤君也；“万
人”，方面立功之人也；千人，牧尹也；“百人”，有德与富人
也；十人，有才智之人也；一人，凡民也。然虽自兆而积
之，尚有京垓秭以至于载极，凡十六等，共九十七变
之数，而天下所常用也，至兆而止矣。故皇极莫多于
大运之分数，而止于二万八千二百一十一兆，九百
九十万七千四百五十六亿；康节《外篇》所言十六变
之数，亦止于二万八千兆。今衍天地人之六十四卦
至“无极之数”者，为兆之也。然则兆物之兆为人，则物
为至微矣。若以人视圣，圣人为兆人之人也，巍巍乎。